Vi har boet i lejligheden i 4 uger og været meget glade for det. Den ligger meget centralt, man kan gå til alt, det var blot lidt svært at låse sig ud og ind, men det er det åbenbart overalt i Buenos Aires. Det hjalp lidt på det med nye nøgler, men man kunne stadig risikere at hoveddøren ikke var låst, selvom man låste de normerede to gange. Det er en dejlig lejlighed med plads til alle os der kom samlet, hele familien på 7 personer. Drengene på 9-15 år syntes værelset på taget var ideelt, med wc og bad, og så var der jo en lille mis som elskede selskab. Den kom ind i lejligheden første dag, ad et vindue, og da vi ville prøve at få den ud af et andet vindue skreg den nærmest, vi forstod hvorfor da vi så hvor den var havnet hvis vi havde insisteret på at få den ud af vinduet... Meget langt nede og så på et glastag... Den kom så ud på terrassen, og der var den hver gang vi hyggede os dér, og krævede blot nærvær, en meget selskabeligt anlagt kat. Den gik ikke ind i lejligheden efter den første oplevelse, en klog lille mis... Vi havde lidt problemer med det varme vand, men da der i forvejen var dejligt varmt, betød det ikke så meget. Vi ville have købt en vandvarmer, fordi det tog syv lange og syv brede at varme vand på komfuret, men det blev ikke til noget og da vi kun var os to de sidste mange dage, var det ikke så presserende mere! Dejligt ophold og tak til Ebbe, fordi han var så venlig at hjælpe os med at få fat i en taxa til lufthavnen, Klaus og Birgitte Jerndorff.